**MINISTERUL FINANȚELOR**

**Ordin**

**pentru modificarea și completarea reglementărilor contabile**

**aplicabile operatorilor economici**

în temeiul art. 10 alin. (4) din Hotărârea Guvernului nr. 34/2009 privind organizarea și funcționarea Ministerului Finanțelor Publice, cu modificările și completările ulterioare,

având în vedere prevederile art. 4 din Legea contabilității nr. 82/1991, republicată, cu modificările și completările ulterioare,

**ministrul finanțelor** emite următorul ordin:

Art. I. – Reglementările contabile privind situațiile financiare anuale individuale și situațiile financiare anuale consolidate, aprobate prin Ordinul ministrului finanțelor publice nr. 1.802/2014, publicat în Monitorul Oficial al României, Partea I, nr. 963 din 30 decembrie 2014, cu modificările și completările ulterioare, se modifică și se completează după cum urmează:

1. După alineatul (5) al punctului 339 se introduce un nou alineat, alineatul (6), cu următorul cuprins:

„(6) În situația prevăzută la alin. (5), dacă tranzacția din cadrul grupului presupune angajamente de rambursare prin care entitatea plătește pentru instrumentele de capitaluri proprii acordate angajaților, aceasta contabilizează acordarea instrumentelor de capitaluri proprii, în mod distinct de angajamentul de rambursare din cadrul grupului.”

1. După alineatul (2) al punctului 4271 se introduce un nou alineat, alineatul (21), cu următorul cuprins:

„(21) Primele situații financiare anuale întocmite conform prezentei secțiuni de entitățile al căror exercițiu financiar coincide cu anul calendaristic corespund datei de 31 decembrie 2021.”

1. După punctul 4926 se introduce un nou punct, punctul 4927, cu următorul cuprins:

„4927. – Entitățile prevăzute la pct. 4921 includ, de asemenea, în declarația nefinanciară informațiile prevăzute la art. 8 din Regulamentul (UE) 2020/852 al Parlamentului European și al Consiliului din 18 iunie 2020 privind instituirea unui cadru care să faciliteze investițiile durabile și de modificare a Regulamentului (UE) 2019/2088, publicat în Jurnalul Oficial al Uniunii Europene seria L, nr. 198 din data de 22.6.2020.”

1. Punctul 5563 se modifică și va avea următorul cuprins:

„5563. – O societate-mamă care este, de asemenea, filială este scutită de obligaţia prevăzută la pct. 5561 dacă respectiva societate-mamă şi filialele sale sunt incluse în raportul consolidat al administratorilor sau în raportul separat al unei alte entităţi, întocmit în conformitate cu prevederile prezentei secţiuni. Scutirea respectivă se aplică dacă acea filială este inclusă în situațiile financiare anuale consolidate întocmite de o societate-mamă potrivit prezentelor reglementări.”

1. După punctul 5566 se introduce un nou punct, punctul 5567, cu următorul cuprins:

„5567. – Entitățile prevăzute la pct. 5561 includ, de asemenea, în declarația nefinanciară consolidată informațiile prevăzute la art. 8 din Regulamentul (UE) 2020/852 al Parlamentului European și al Consiliului din 18 iunie 2020.”

Art. II. – Reglementările contabile conforme cu Standardele Internaţionale de Raportare Financiară, aprobate prin Ordinul ministrului finanțelor publice nr. 2.844/2016, publicat în Monitorul Oficial al României, Partea I, nr. 1020 și 1020 bis din 19 decembrie 2016, cu modificările și completările ulterioare, se modifică și se completează după cum urmează:

1. Punctul 46 se modifică și va avea următorul cuprins:

„46. – O societate-mamă care este, de asemenea, filială este scutită de obligaţia prevăzută la pct. 44 dacă respectiva societate-mamă şi filialele sale sunt incluse în raportul consolidat al administratorilor sau în raportul separat al unei alte entităţi, întocmit în conformitate cu prevederile secţiunii 4.3 „Raportul consolidat al administratorilor” şi cu prezentul capitol. Scutirea respectivă se aplică dacă acea filială este inclusă în situațiile financiare anuale consolidate întocmite de o societate-mamă potrivit prezentelor reglementări.”

1. După punctul 481 se introduce un nou punct, punctul 482, cu următorul cuprins:

„482. – Entitățile prevăzute la pct. 39 alin. (1) și pct. 44 alin. (1) includ, de asemenea, în declarația nefinanciară informațiile prevăzute la art. 8 din Regulamentul (UE) 2020/852 al Parlamentului European și al Consiliului din 18 iunie 2020 privind instituirea unui cadru care să faciliteze investițiile durabile și de modificare a Regulamentului (UE) 2019/2088, publicat în Jurnalul Oficial al Uniunii Europene seria L, nr. 198 din data de 22.6.2020.”

Art. III. – Prevederile prezentului ordin se aplică începând cu situațiile financiare aferente exercițiului financiar al anului 2021, cu excepția prevederilor art. I pct. 3 și 5 și ale art. II pct. 2, care se aplică astfel:

a) de la 1 ianuarie 2022, în ceea ce privește obiectivele de mediu menționate la art. 9 lit. a) și b) din Regulamentul (UE) 2020/852 al Parlamentului European și al Consiliului din 18 iunie 2020 privind instituirea unui cadru care să faciliteze investițiile durabile și de modificare a Regulamentului (UE) 2019/2088, publicat în Jurnalul Oficial al Uniunii Europene seria L, nr. 198 din data de 22.6.2020; și

b) de la 1 ianuarie 2023, în ceea ce privește obiectivele de mediu menționate la art. 9 lit. c) - f) din Regulamentul (UE) 2020/852 al Parlamentului European și al Consiliului din 18 iunie 2020.

Art. IV. – Prezentul ordin se publică în Monitorul Oficial al României, Partea I.

**Ministrul finanțelor,**

**Dan VÎLCEANU**

București,

Nr. / .2021